ai4bharat/Pralekha huggingface dataset:
وزارت اطلاعات ونشریات
افی بین الاقوامی سنیما شخصیات مارٹن سکورسی اور اسٹیون سزابو کو اعزاز سے نوازے گا
دونوں آئیکونز کو بھارت کے 52ویں بین الاقوامی فلم فیسٹیول میں ستیہ جیت رے لائف ٹائم اچیومنٹ ایوارڈ سے نوازا جائے گا
سیلولائیڈ پر ان کے شاندار کام کوسراہتے ہوئے، اطلاعات و نشریات کے مرکزی وزیر ، جناب انوراگ سنگھ ٹھاکر بھارت کے 52ویں بین الاقوامی فلم فیسٹیول  میں ہالی ووڈ کے فلمساز مارٹن اسکورسیسے اور ہنگری کے فلمساز اسٹیون سزابو کو ستیہ جیت رے لائف ٹائم اچیومنٹ ایوارڈ پیش کریں گے۔ یہ فلم فیسٹیول 20 سے 28 نومبر 2021 تک گوا میں جاری ہے ۔
افتتاحی تقریب میں بین الاقوامی سینما کی دونوں مشہور شخصیات ویڈیو پیغام کے ذریعے ایوارڈ حاصل کریں گی۔
ہالی ووڈ کے فلمساز مارٹن اسکورسیسے کو اکیسویں صدی کے بہترین سنیما اذہان میں شمار کیا جاتا ہے۔ انہوں نے گڈفیلس، ٹیکسی ڈرائیور، ریجنگ بل، دی ڈیپارٹڈ، شٹر آئی لینڈ، دی ورلڈ آف دی وال اسٹریٹ وغیرہ جیسی بہترین فلمیں بنائیں۔
مارٹن اسکورسیسے کی پیدائش نیو یارک شہر کے کوئنز میں ہوئی تھی اور انہوں نے دی بگ شیو اور اٹ از ناٹ جسٹ یو، مرے جیسی مختصر فلمیں بنا کر فلموں کی دنیا میں قدم رکھا۔
اسکورسیسے نے 1990 میں غیر منافع بخش تنظیم دی فلم فاؤنڈیشن، 2007 میں ورلڈ سنیما فاؤنڈیشن، اور 2017 میں افریقی فلم ہیریٹیج پروجیکٹ کی بنیاد رکھی۔
انہوں نے اپنی بہترین فلموں کے لیے گولڈن گلوب، بافٹا اور اکیڈمی ایوارڈ سمیت کئی ایوارڈز جیتے ہیں۔ پانچ دہائیوں سے زیادہ پر محیط کیریئر میں، اسکورسیسے نے 90 سے زیادہ فیچر فلموں، دستاویزی فلموں، مختصر فلموں، ٹیلی ویژن شوز اور موسیقی ویڈیوز کی ہدایت کاری اور پروڈیوس کی۔
اسٹیون سزابو تنقیدی تعریف کے حامل ہنگری کے فلمی ہدایت کاروں میں سے ایک ہیں۔ وہ بوڈاپیسٹ میں پیدا ہوئے تھے اور انہوں نےکم عمری میں ہی فلم سازی میں دلچسپی پیدا کر لی تھی۔
سزابو نے اپنی شاندار فلم میفسٹو کے لیے بہترین غیر ملکی زبان کا اکیڈمی ایوارڈ جیتا۔ وہ فادر، کرنل ریڈل، سنشائن، ٹیکنگ سائیڈز، بیئنگ جولیا وغیرہ جیسی فلموں کے لیے جانے جاتے ہیں۔
فلمیں لکھنے اور ہدایت کرنے کے علاوہ، سزابو نے ٹیلی ویژن فلمیں اور اپیسوڈ، مختصر فلمیں اور دستاویزی فلمیں بھی لکھیں اور ہدایت کیں۔ اس کے ساتھ ہی ساتھ وہ فلموں میں اسسٹنٹ ڈائریکٹر، اسکرین رائٹر، پروڈیوسر اور اداکار کے طور پر بھی کام کررہے ہیں۔ وہ اپنے آرٹسٹک انداز کی سمت کے لیے جانے جاتے ہیں ۔ سزابو نے کئی اوپیرا ہدایت کی اور یورپ کے کئی فلمی اسکولوں میں بھی پڑھایا۔
ستیہ جیت رے کو جدید سنیما کے علمبرداروں میں سے ایک سمجھا جاتا ہے۔ دنیا بھر کے سنیما شائقین کے دلوں میں ان کے لیے کافی عزت و احترام ہے۔انہوں نے دی اپو ٹریلوجی، دی میوزک روم وغیرہ کی طرح کام کیا، ان کی فلموں نے ہندوستانی سنیما کی تاریخ میں ایک اہم مقام حاصل کیا اور آج تک کلاسیکی رہیں۔
اس سال لیجنڈری فلم ساز آنجہانی ستیہ جیت رے کے 100 سا ل منانے کے لئے افی کے لائف ٹائم اچیومنٹ ایوارڈ کو ستیہ جیت رے لائف ٹائم اچیومنٹ ایوارڈ کہا جا رہا ہے۔
وزارت خزانہ
مرکزی بجٹ 21-2020 میں سیاحت کے شعبے کو 2500 کروڑ روپئے دیے جانے کی تجویز ہے
ثقافت کی وزارت کیلئے 3150 کروڑ روپئے کی تجویز ہے
انڈین انسٹی ٹیوٹ آف ہیریٹیج اینڈکنزرویشن قائم کیاجائے گا
8نئے میوزیم قائم کیے جانےکی تجویز ہے،5میوزیموں کی بڑی اووہالنگ کرائی جائے گی
5اہم مقامات پر بنیادی ڈھانچے کی ترقی کرائی جائے گی
نئی دہلی، یکم فروری 2020،بین الاقوامی اور گھریلو دونوں طرح کے سیاحوں کیلئے ہندوستان کو ایک خوبصورت سیاحتی مقام بنانے کے مقصد سے وزیرخزانہ نے سیاحت کے شعبے کے لئے سال21-2020 میں 2500 کروڑ روپئے مختص کرنےکی تجویز پیش کی ہے۔سیاحت کےعلاوہ خزانےاور کارپوریٹ اُمور کی مرکزی وزیر محترمہ نرملاسیتارمن نےآج پارلیمنٹ میں مرکزی بجٹ 21-2020 پیش کرتے ہوئے ثقافت کی وزارت کیلئے 3150 کروڑ روپئے مختص کرنے کی تجویز بھی پیش کی ہے۔
میوزیولوجی اور آثار قدیمہ کے موضوعات میں تربیت یافتہ وسائل فراہم کرانےکےمقصد سے وزیر خزانہ نے پہلاانڈین انسٹی ٹیوٹ آف ہیریٹیج اینڈکنزرویشن قائم کرنے کی تجویز بھی پیش کی ہے جس کادرجہ ڈیمڈ یونیورسٹی کاہوگا اورجو ثقافت کی وزارت کے تحت کام کریگا۔ انہوں نے کہا ‘‘میوزیولوجی اور آثار قدیمہ جیسے موضوعات میں علم کاحصول ایسی تحقیقات کی سائنسی شہادتیں جمع کرنے اور ان کا تجزیہ کرنے اور اعلیٰ معیار والے میوزیم کے ذریعے اسےلوگوں تک پہنچانے کیلئے ضروری ہے’’۔
بہتر درجہ بندی کے ذریعے سیاحت سےہونےوالے محصول میں بہتری آنے کاذکرکرتےہوئے وزیر خزانہ نے کہا ‘‘ہندوستان 2014 میں ٹریول اور سیاحتی مسابقت کے عدد اشاریہ میں 65ویں مقام پر تھا جو کہ 2019 میں 34ویں مقام پر آگیا’’۔ انہوں نے کہا کہ اس کی وجہ سے ‘‘غیرملکی زرمبادلہ کی آمدنی 1.75 لاکھ کروڑ سے بڑھ کر جنوری 2019 کی مدت کے لئے 7.4فیصد بڑھ کر 1.88 لاکھ کروڑ روپئے ہوگئی ہے’’۔
سیاحت میں نئی جان پھونکنےکیلئے ایک بڑے قدم کے طور پر محترمہ نرملا سیتارمن نے 8 نئے میوزیموں کی تجویز پیش کی ہے، جس میں 5 اہم مقامات کے آس پاس بنیادی ڈھانچے کی تعمیر کےعلاوہ ہندوستان بھر میں 5 بڑے میوزیموں کی جدید کاری کی تجویز بھی پیش کی گئی ہے۔
مرکزی وزیر خزانہ نے درج ذیل تجویز پیش کی:
- درج ذیل مقامات پر میوزیم کے ساتھ آثار قدیمہ کے 5 مقامات اہم مقامات کے طور پر قائم/ تیار کیے جائیں گے:
- راکھی گڑھی 
- ہستنا پور 
- شیوساگر 
- دھولاویرا 
- آدیچنالور 
- جہاز رانی کی وزارت کے ذریعے لوتھال ،احمدآباد میں ہڑپّاکے دور پر روشنی ڈالنےکیلئے سمندری میوزیم
- کولکاتا:
- انڈین میوزیم : وزیراعظم جناب نریندر مودی کے ذریعے جنوری 2020 میں کیے گئے اعلان کےمطابق ہندوستان میں سب سے پرانےمیوزیم کی تزئین کاری کی جائے گی۔
- تاریخی اولڈمنٹ بلڈنگ میں نیومسمیٹکس اورٹریڈ میوزیم قائم کیے جائیں گے۔
- رانچی  میں قبائلی میوزیم کے قیام کیلئے امداد ۔
- ہندوستان بھر میں چار مزید میوزیموں کی تجدیدکاری اور تزئین کاری۔
ترقی اور روزگار کے مواقع پیداکرنےمیں مجوزہ اسکیم میں ریاستوں کے رول کی شناخت کرتے ہوئے محترمہ سیتارمن نے کہا ‘‘سیاحت کی ترقی براہ راست ترقی اور روزگار سے متعلق ہے۔ ریاستوں کو اس سلسلے میں اہم رول ادا کرنا ہے۔ مجھے توقع ہے کہ ریاستی حکومتیں شناخت کیے گئے مقامات کے لئے ایک نقشہ راہ تیار کریں گی اور 2021کے دوران مالیاتی منصوبے بھی تیار کریں گی جس کے لئے 21-2020 میں ریاستوں کو مخصوص گرانٹ فراہم کرائی جائے گی۔
وزارات ثقافت
وزارت ثقافت یوگا کے عالمی دن 2021 کو پورے ملک میں خصوصی مہم’’یوگا ایک ہندوستانی ورثہ‘‘ منعقد کرکے منائے گی
آزادی کا امرت مہوتسوکے ایک حصے کے طور پر 75 تاریخی مقامات پر یوگا کےمظاہرے اور ثقافتی پروگرام منعقد کیے جائیں گے
یوگا،جسمانی، ذہنی اور روحانی مسرت میں اپنے ثابت شدہ کردار کے لیے آہستہ آہستہ ہر ایک کی زندگی میں ایک مرکزی مقام حاصل کر رہا ہے، جس کا اعتراف عالمی سطح پر کیا جارہا ہے۔ یہ پوری دنیا کے لیے انسانیت کے ناقابل تسخیر ثقافتی ورثے کی نشاندہی کرتاہے اور اسے ایک بڑے پلیٹ فارم پر اپنی اہمیت کو وسیع اور اسے فروغ دینا ضروری بناتاہے۔
لہٰذا، حکومت ہند کی وزارت ثقافت یوگا کا عالمی دن منانے کی منصوبہ بندی کر رہی ہے جس میں ’’آزادی کاامرت مہوتسو‘‘ مہم کے ایک حصےکے طو رپر ’’یوگا ایک ہندوستانی ورثہ‘‘ کے نام سے ایک مہم کا انعقاد کیا جارہا ہے۔ اس پروگرام کو وزارت کے تمام اداروں نیز اکائیوں کی فعال شرکت کے ساتھ 75 ثقافتی ورثے کے مقامات پر منعقد کیا جائے گا۔ موجودہ وبائی صورتحال کے مدنظر ہر ایک مقامات پر یوگا کے لیے شراکت داروں کی تعداد کو 20 افراد تک محدود رکھا گیا ہے۔ ان مقامات پر منعقد ہونے والے پروگراموں میں بہت سے سرکردہ افراد بھی شرکت کریں گے۔
اس واقعے میں 45 منٹ کا یوگا پروگرام شامل ہوگا،جس کے بعد 30 منٹ کا ایک مختصر ثقافتی پروگرام ہوگا، جسے علاقائی ثقافتی مراکز یا سنگیت ناٹک اکیڈمی کے نوجوان انعام یافتگان پیش کریں گے۔ وزارت کے میڈیا ساجھے دار یعنی ریڈیو فیور 104، دور درشن، کیورفٹ اور فکّی سمیت منتخب 30 سائٹس کے لیے تمام ڈیجیٹل پلیٹ فارم / وزارت ثقافت کے پیجیز پر اس پروگرام کی زیادہ سے زیادہ کوریج کے لیے لائیو اسٹریمنگ جاری رہے گی۔
ثقافت اور سیاحت کے وزیر مملکت  جناب پرہلاد سنگھ پٹیل 21 جون 2021 کو صبح 7 بجے سے 7.45 منٹ تک دلّی کے لال قلعے پر یوگا کریں گے۔ ان کے ساتھ وزارت کے سینئر حکام بھی ہوں گے اور وزارت کے تمام ڈیجیٹل پلیٹ فارمس پر اس پروگرام کا لائیو اسٹریم جاری رہے گا۔
وزارت خزانہ
کابینہ نے التوامیں پڑے ہوئے سستے اوردرمیانی آمدنی والے ہاؤسنگ پروجیکٹوں فنڈ فراہم کرنے کے لئے ایک خصوصی ونڈوکی منظوری دی ہے
نئی دہلی 07 نومبر۔مرکزی کابینہ کی میٹنگ نے ،جس کی صدارت وزیر اعظم جناب نریند ر مودی نے کی ،سستے اور درمیانی آمدنی والے ہاؤسنگ سیکٹر کے لئے التوا میں پڑے ہوئے ہاؤسنگ پروجیکٹوں کو مکمل کرنے کے لئے ترجیحی بنیاد پر قرضے فراہم کرنے کی خاطر ایک ’ اسپیشل ونڈو ‘ کے قیام کی منظوری دی ہے۔
اس مقصدکے لئے فنڈ فراہم کرنے کے لئے حکومت ایک ضامن کے طور پر کام کرے گی اور حکومت اس سلسلے میں جو سرمایہ فراہم کرے گی ،وہ دس ہزار کروڑروپے تک کا ہوگا۔
یہ فنڈ کیٹگری 11 آئی اے ایف  قرضہ فنڈ کے طورپر قائم کیاجائے گا۔ جس کا اندراج سیبی میں ہوگا اور یہ پیشہ ورانہ طور پر کام کرے گا۔
اسپیشل ونڈو کے تحت پہلے آئی اے ایف کے لئے تجویز کیا گیا ہے کہ ایس بی آئی سی اے پی وینچر س لمٹیڈ کو انویسٹمنٹ منیجر کے طور پر مقرر کیا جائے گا۔
یہ فنڈ ڈیولپرس کو ریلیف فراہم کرے گا ۔ ان ڈیولپرس کا کام یہ ہوگا کہ وہ نامکمل پروجیکٹوں کی تکمیل کے لئے رقمیں فراہم کریں اور نتیجے کے طورپر مکانات خریدنے والوں کے لئے مکانات کی دستیابی کو یقینی بنائیں ۔
کیونکہ رئیل اسٹیٹ کی صنعت بہت سی دوسری صنعتوں کے ساتھ جڑی ہوئی ہیں اسلئے اس سیکٹر کی ترقی کا اثر دوسرے بہت سے سیکٹروں کے دباؤ کو کم کرنے پر پڑے گا اورنتیجے کے طور پر بھارت کی معیشت کے لئے راحت کا باعث ہوگا۔
۰۰۰۰۰۰۰۰۰۰۰۰۰۰۰۰۰۰۰۰۰
U-4978
(Visitor Counter : 39
پیٹرولیم اور قدرتی گیس کی وزارت
ممتاز پبلک سیکٹر ادارے آنے والے مخصوص ایتھنول پلانٹوں کے لئے سہہ فریقی ۔ اسکرو معاہدے کے لئے ساتھ آئے
آئل مارکٹنگ کمپنیوں  بھارت پیٹرولیم کارپوریشن لمٹڈ، انڈین آئل کارپوریشن لمٹڈ اور ہندوستان پیٹرولیم کارپوریشن لمٹڈ نے ہندوستان بھر میں آنے والے مخصوص ایتھنول پلانٹوں کے لئے طویل مدتی خریداری معاہدہ  کیا ہے۔ سہہ فریقی اسکرو معاہدہ  او ایم سیز ، پروجیکٹ پروپوفٹ اور متعلقہ ایتھنول پلانٹ پروجیکٹوں کے بینکوں کے مابین ہوا۔ اس موقع پر حکومت بہار کے صنعت کے محکمے میں پرنسپل سکریٹری جناب سندیپ پونڈرک  ، اسٹیٹ بینک آف انڈیا کے ایم ڈی جناب اشونی بھاٹیا اور مارکٹنگ کارپوریٹ بی پی سی ایل کے ایکزیکیوٹیو ڈائرکٹر جناب سکھ مل جین موجود تھے۔
اسٹیٹ بینک آف انڈیا، انڈین اوورسیز بینک اور انڈین بینک وہ تین بینک ہیں جو اوایم سیز اور پروجیکٹ پرویوننٹ کے ساتھ اس سہہ فریقی معاہدے میں شامل ہوئے ہیں۔ معاہدہ اس طرح سے طے کیا گیا کہ ایتھنول پلانٹوں کو حاصل ادائیگیوں کو ان بینکوں کے دیئے گئے فنڈز کی سروسنگ میں استعمال کیا جائے ، معاہدے کی رو سے ان مخصوص ایتھنول حکومت ہند کے ایتھنول کی آمیزش کے پروگرام  کے مطابق پیٹرول میں ملانے کے لئے اوایم سیز کو فروخت کیا جائے گا، ایتھنول کی سپلائی کی ادائیگی اسکرو اکاؤنٹ میں جائے گی۔ مائیکرو مکس بایو فیول، پرائیویٹ لمٹڈ، بہار، ایسٹرن انڈیا بایو فیول پرائیویٹ لمٹڈ، مظفر پور، بایو فیول پرائیویٹ لمٹڈ، بہار، کے پی بایو فیول پرائیویٹ لمٹڈ، مدھیہ پردیش اور وساگ بایو فیول پرائیویٹ لمٹڈ، مدھیہ پردیش کے ساتھ ٹی پی ایز سائن کئے گئے ہیں۔
22-2021 کے ایتھنول سپلائی سال میں ہندوستان نے 9.90 فی صد ایتھنول آمیزش ، 186 کروڑ لیٹر ایتھنول کے استعمال اورنو ہزار کروڑ روپے کی غیر ملکی زرمبادلہ کی بچت کی ۔ تاہم حکومت نے 2025 تک 20 فی صد ایتھنول کی آمیزش کا حوصلہ افزاء نشانہ مقرر کیا ہے جسے عام طور پر ای -20 نشانہ کہا جاتا ہے۔ بڑی آزمائش اس نشانے کو حاصل کرنے میں ایتھنول کی کمی ہے۔ ای-20 کے مطابق ملک کو 26-2025 میں یہ نشانہ حاصل کرنے کے لئے 1016کروڑ لیٹر ایھتنول کی ضرورت ہوگی۔ لیکن موجودہ دستیابی کے مطابق اندازاً 650 کروڑ لیٹر ایتھنول کی کمی ہے۔ یہ پانچ پروجیکٹ سالانہ تقریبا 23 کروڑ لیٹر ایتھنول فراہم کریں گے۔
ایتھنول کی آمیزش والے پیٹرول سے نہ صرف یہ کہ ہمیں صاف ستھرا ماحول ملتا ہے۔ کیونکہ یہ 38 فی صد کم کاربن ڈائی آکسائڈ خارج کرتا ہے، بلکہ اس سے دیہی معیشت بھی مضبوط ہوتی ہے اور دیہی علاقوں میں سرمایہ کاری سے وہاں روزگار کے مواقع پیدا ہوتے ہیں۔
صحت اور خاندانی بہبود کی وزارت
کووڈ-19 اپ ڈیٹ
نئی دلّی 23 جنوری، 2022/
ملک گیر ٹیکہ کاری مہم کے تحت اب تک 161.92 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد 21,87,205 ہے
فی الحال زیر علاج مریضوں کی شرح 5.57 فیصد ہے
شفایابی کی شرح فی الحال93.18 فیصد ہے
گذشتہ 24 گھنٹوں کے دوران 2,59,168 مریض رو بہ صحت ہوئے ہیں،جس سے صحت یاب ہونے والے مریضوں کی تعداد بڑھ کر 3,65,60,650 ہوگئی ہے
گزشتہ 24 گھنٹے میں 3,33,533 نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
اب تک مجموعی طور پر 71.55 کروڑ ٹیسٹ کئے جاچکے ہیں؛ گذشتہ 24 گھنٹوں میں 18,75,533 ٹیسٹ کئے گئے
ارضیاتی سائنس کی وزارت
پانی کی دستیابی کا اندازہ لگانے کے لیے ہمالیائی گلیشیئرز کی گہرائی کی پیمائش
ارضیاتی سائنس کی وزارت اورسائنس اینڈ ٹکنالوجی کے وزیرمملکت  ڈاکٹرجتیندرسنگھ نے آج راجیہ سبھا میں ایک تحریری جواب میں بتایاکہ یہ بات ضروری ہے ان گلیشیرز میں ذخیرہ شدہ پانی کی دستیابی کا اندازہ لگانے کے لیے ہمالیہ کے گلیشیئرز کی موٹائی کا اندازہ لگایاجائے۔ جیو فزیکل تکنیک اور گراؤنڈ پینیٹریٹنگ ریڈار  پروفائلنگ کو جیولوجیکل سروے آف انڈیا  کے ذریعے کچھ گلیشیئرز کی گہرائی کا اندازہ لگانے کے لیے استعمال کیا گیا ہے۔ نیشنل سینٹر فار پولر اینڈ اوشین ریسرچ  نے وزارت برائے ارضیاتی سائنسز کے تحت بین الاقوامی ایجنسیوں اور ممکنہ شراکت داروں سے جدید فضائی ریڈار سروے تکنیک تیار کرنے اور اس کا مظاہرہ کرنے کے لیے رابطہ کیا ہے جو ہندوستان میں دستیاب نہیں ہے اور یہ تجارتی طور پر کہیں اور بھی دستیاب نہیں ہے۔ ٹیکنالوجی کے پختہ ہونے کے بعد یہ کام شروع کیا جائے گا۔
ہمالیہ کے جن علاقوں کی تلاش کی جائے گی اس کا فیصلہ ٹیکنالوجی کے پختہ ہونے کے بعد کیا جائے گا۔
صحت اور خاندانی بہبود کی وزارت
ڈی سی جی آئی نے دو سے 18 سال کے عمر کے لوگوں میں کوویکسین کے مرحلہ II/III میں طبی ٹرائل کو منظوری دے دی
ایم/ایس بھارت بایوٹیک, 525 صحت مند رضاکاروں میں ٹرائلز کا انعقاد کرے گا
نئی دہلی، 13 مئی
ملک کی قومی ریگولیٹر، ڈرگس کنٹرولر جنرل آف انڈیا  نے توجہ سے جانچ پڑتال کے بعد سبجیکٹ ایکسپرٹ کمیٹی کی سفارشات کو منظور کرلیا ہے اور مینوفیکچرر بھارت بایو ٹیک لمیٹیڈ کو 12.05.2021 کو دو سے اٹھارہ سال کے عمرکے لوگوں میں کوویکسین کے مرحلہ II/III میں طبی ٹرائل کرنے کی اجازت دے دی ہے۔
ایم/ایس بھارت بایوٹیک انٹرنیشنل لمیٹیڈ، حیدرآباد  نے دو سے 18 سال کے عمر کے لوگوں میں کوویکسین کے مرحلہ II/III میں طبی ٹرائل کرنے کی تجویز دی تھی۔ یہ ٹرائل 525 صحت مند رضاکاروں میں کیا جائے گا۔
ٹرائل میں ویکسین پہلے اور 28 ویں دن دو ڈوز میں انٹرامسکلر روٹوں سے دی جائیں گی۔
ریپڈ ریگولیٹر رسپانس کے طورپر 11.05.2021 کو سبجیکٹ ایکسپرٹ کمیٹی میں  پر دی گئی تجویز پر غور کیا گیا۔ کمیٹی نے تفصیلی غورفکر کے بعد بعض شرطوں کے ساتھ مجوزہ مرحلہ II/III میں طبی ٹرائل کرانے کی اجازت دینے سفارش کی تھی۔
ش ح۔ ع ح ۔ رم

(
وزیراعظم کا دفتر
وزیر اعظم نے نوراتری کے دوران ماں سکند ماتا کا آشیرواد مانگا
وزیر اعظم جناب نریندر مودی نے نوراتری کے پانچویں دن عقیدت مندوں کے لیے ماں سکند ماتا کا آشیرواد طلب کیا ہے اور لوگوں کے ساتھ دیوی کی دعائیں  پڑھیں۔
وزیراعظم نے ٹویٹ کیا :
"नमामि स्कन्दमातरं स्कन्धधारिणीम्।
समग्रतत्त्वसागरामपारपारगहराम्॥
نوراتری کے پانچویں دن دیوی سکند ماتا کی پوجا کرنے کا دستور ہے۔ ماں سکند ماتا ہر ایک کی زندگی میں نئی توانائی دیں۔ اہل وطن کی طرف سے ان کو سلام عقیدت!
جل شکتی وزارت
وزیراعظم ،نریندرمودی کی سرپرستی اورقیادت میں ، جل شکتی کے مرکزی وزیرنے اسکولوں اورآنگن واڑی مراکز تک پائپ لائن کے ذریعہ پینے کا پانی مہیاکرانے کے لئے 100دن کے مشن موڈ مہم کا آغاز کیا
وزیراعظم جناب نریندرمودی نے تمام ریاستوں سے اپیل کی کہ وہ 100دن کی اس مہم کا بہتراستعمال کریں تاکہ عوامی اداروں تک پائپ لائن کے ذریعہ پینے کاپانی پہنچانے کے منصوبے کو یقینی بنایاجاسکے
نئی دہلی ،02؍اکتوبر:وزیراعظم جناب نریندرمودی کی سرپرستی اوربہترین قیادت میں جل شکتی کے مرکزی وزیر جناب گجیندرسنگھ شیخاوت نے گذشتہ 02اکتوبر ،2020کو پورے ملک میں اسکولی بچوں پینے کا صاف وشفاف پانی مہیاکرانے کی غرض سے خاص طورپرمشن موڈ کمپین کا آغاز کیا ، جس کے تحت 100دن کی مختصرمدت میں پورے ملک میں تمام اسکولوں اورآنگن واڑی مراکز کو پائپ لائن کے ذریعہ پینے کا صاف پانی مہیاکرانے کو یقینی بنایاجائے گا۔اس مہم کی ابتدا وزیراعظم نے 29ستمبر ،2020کو اس وقت کی جب انھوں نے گرام پنچایتوں اورپانی سمیتوں کے لئے جل جیون مشن کو نافذ کرنے کے لئے مارگ درشیکاجاری کی ۔ وزیراعظم نے اس کے لئے 2اکتوبر ،2020کو 100دن کی مہم جاری کی تاکہ ملک گیرسطح پراسکولوں اورآنگن واڑی مراکز کو پائپ لائن کے ذریعہ صاف پانی مہیاکرانے کو یقینی بنایاجاسکے ۔ انھوں نے ریاستوں سے یہ اپیل کی کہ وہ اس مہم کا بہترطورپراستعمال کرکے ان عوامی اداروں تک پینے کا صاف پانی پائپ لائن کے ذریعہ پہنچانے کو یقینی بنائیں ۔ بچوں کو محفوظ پانی مہیاکرانے کو اولیت اس لئے دی جارہی ہے کیونکہ ان میں پانی سے ہونے والی بیماریاں زیادہ اثرکرتی ہیں ۔ چنانچہ جل جیون مشن کے تحت اسکولوں ۔ آنگن واڑی مراکز اورطبی مراکز وغیرہ پرپائپ لائن کے ذریعہ صاف پانی مہیاکرانے کا یہ منصوبہ تیارکیاگیاہے ۔
اس کے لئے نیشنل جل جیون مشن میں تمام ریاستوں /مرکز کے زیرانتظام علاقوں سے رابطہ قائم کررکھاہے تاکہ اس مہم کے دوران گرام سبھاؤں کو اس بات کے لئے تیارکیاجاسکے کہ وہ جسقدرجلد ممکن ہو اسکولوں ۔آنگن واڑی مراکز اور گاوں کے دوسرے عوامی اداروں تک صاف پانی پہنچانے کی مہم کے تعلق سے تجاویز کو منظوری دیں ۔ اس نظم اوررکھ رکھاؤ گرام پنچایت /اس کی ذیلی کمیٹیوں ، ویلج واٹراینڈ سینی ٹیشن کمیٹی یا پانی سمیتی کے ہاتھ میں ہوگا۔ بچوں تک صاف پانی پہنچانے کی مہم میں زیادہ عرصہ لگ سکتاہے ۔ اس صورت میں ان کی صحت اورمجموعی ترقی پرمنفی اثرات پڑسکتے ہیں ۔ اس بات کوپیش نظررکھتے ہوئے 100دن کی یہ مہم شروع کی گئی ہے تاکہ اس مہم کو جس قدرجلد ممکن ہو اختتام تک پہنچایاجاسکے ۔اور بابائے قوم مہاتماگاندھی کو ان کے 151ویں یوم پیدائش پریہ بہترین خراج ہوگا۔
جل جیون مشن کے تحت 2024تک تمام دیہی علاقوں تک پائپ لائن پہنچانے اورہرگھرمیں اس کا کنکشن لگانے کامنصوبہ ہے ۔ اس مشن کے تحت خواتین اور بچوں پر زیادہ توجہ دی جائے گی ۔ بچوں کو صاف پانی پہنچانے کو یقینی بنانے کو اولیت اس لئے دی گئی ہے کہ پانی سے ہونے والی بیماریوں جیسے کالرا، ٹائفائیڈ ، دست آنے جیسی بیماریوں کے وہی سب سے زیادہ شکارہوتے ہیں ۔ مسلسل گندہ پانی پینے سے ان ہی بچوں کی صحت پر جو منفی اثرات مرتب ہوتے ہیں ، وہ آگے چل کران کی صحت کے لئے خطرناک ہوجاتے ہیں ۔ اس مشن کے ذریعہ ان تمام مسائل کا حل ڈھونڈنے کی کوشش کی گئی ہے ایسے میں تمام گرام پنچایتوں اور/اس کی ذیلی کمیٹیوں کو اس مشن میں برابرکی شراکت داری کرنی چاہیئے تاکہ اسے مکمل طورپر کامیابی سے ہمکنارکرکے معاشرے کے سب سے اہم حصے کی صحت کو یقینی بنایاجاسکے ۔
)م ن۔ق ج ۔ ع آ: 14.10.2020)
U-6363
(Visitor Counter : 122
جل شکتی وزارت
جل شکتی کے مرکزی وزیرنے ترقی سے ہم آہنگ ارتھ گنگا-ریورکے تحفظ پرتوجہ مرکوز کرنے کے ساتھ 5ویں بھارت آبی اثرات سربراہ اجلاس  کاافتتاح کیا
آئی ڈبلیو آئی ایس پانی کے شعبے میں سرمایہ کاروں اوراسٹیک ہولڈروں کے درمیان رابطہ قائم کرے گااور پانی اوردریاؤں کے بندوبست کے لئے بین الاقوامی تعاون کو فروغ دے گا:گجیندرسنگھ شیخاوت
صاف ستھری گنگا کے قومی مشن اور گنگاریوربیسن منیجمنٹ اوراسٹیڈیز کے مرکز کے زیراہتمام منعقدہ پانچواں بھارت آبی اثرات سربراہ اجلاس  آج سے شروع ہوا۔ اس اجلاس کا موضوع ہے ترقی سے ہم آہنگ ارتھ گنگا –ریور کے تحفظ پرتوجہ مرکوز کرنے کے ساتھ مقامی دریاؤں اورآبی اداروں کاجامع تجزیہ اوربندوبست ۔
سربراہ اجلاس کا افتتاح جل شکتی کے وزیرجناب گجیندرسنگھ شیخاوت نے کیا۔ انھوں نے کہاکہ نمامی گنگے ملک میں سب سے بڑ ا ، جامع اورکامیاب دریاؤں کے تحفظ کا پروگرام ہے ، جودریاوں کی احیاکے لئے ایک مثالی فریم ورک وضع کررہاہے ۔اس پروگرام میں فیصلے سابقہ پروگراموں کے غیراطمینان بخش نتائج کا مطالعہ کرنے پرمبنی ہیں ۔ ایک ایسا ماحولیاتی نظام قائم کرنے کے تعلق سے اپنی حکومت کے ویژن کو بتاتے ہوئے جہاں ماحولیاتی تحفظ کے ساتھ ساتھ معاشی ترقی بھی ہو،انھوں نے کہاکہ اس سربراہ اجلاس کا مقصد ارتھ گنگاکو اپنانے کے طریقہ کارکے متعلق ضروریات پرتبادلہ خیال کرنا ہے ۔ ملکوں کے درمیان علم کی منتقلی اورتجربات بانٹنے کے بارے میں بولتے ہوئے انھوں نے کہاکہ پانچواں آئی ڈبلیو آئی ایس پانی کے شعبے میں سرمایہ کاروں اور اسٹیک ہولڈروں کے درمیان بہت بڑارابطہ قائم کرے گااورپانی اوردریاوں کے بندوبست کے لئے بھارت اورمتعدد بیرونی ملکوں کے درمیان بین الاقوامی امداد باہمی کو فروغ دے گا۔
جل شکتی کے وزیرمملکت جناب رتن لال کٹاریا نے زوردیکرکہاکہ حکومت پائیدارترقی کی سمت میں کام کررہی ہے ۔ انھوں نے کہاکہ یہ اس حقیقت سے دیکھی جاسکتی ہے کہ تمام سیویج ٹریٹمنٹ پروجیکٹ مستقبل کی صلاحیت کوپیش نظررکھتے ہوئے تیارکئے گئے ہیں ۔
پانی کے استعمال کی کارکردگی کی ضرورت پرزوردیتے ہوئے جناب یوپی سنگھ ، سکریٹری ،جل شکتی وزارت نے کہاکہ مانگ اور سپلائی بندوبست دونوں کے لحاظ سے پانی کے تحفظ کی بڑی گنجائش موجود ہے اور ضرورت ہے کہ دریاوں کا احیاکیاجائے ۔ انھوں نے گندے پانی کے بندوبست کے لئے ‘‘پانچ روپے ’’
کی تجویز پیش کی جوکہ ری سائیکل ، دوبارہ استعمال ، ریچارج  اورپانی کااحترام ہے ۔
نمامی گنگے پروگرام کو تشکیل دینے میں آئی آئی ٹی کے تعاون کا اعتراف کرتے ہوئے این ایم سی جی کے ڈائرکٹرجنرل جناب راجیورنجن مشرانے کہاکہ گیان گنگا پہل کے جزکے طورپرہم قومی اورعالمی سطح پر سائنسدانوں اور تحقیق کاروں کے ساتھ رابطے میں ہیں تاکہ ان کے علم اورتجربات حاصل کئے جاسکیں ۔ انھوں نے کہاکہ سربراہ اجلاس میں زراعت ، ہیومن ہیبی ٹیشن شہری اوردیہی دونوں کے مسائل پرتبادلہ خیال کرنے اوران کا حل نکالنے کی کوشش کی جائےگی ۔ آئی آئی ٹی کانپورکے پروفیسرونود تارے نے وزیراعظم کے ارتھ گنگاویژن کانفاذ زمین پرکرنے کے لئے کام کرنے کے اپنے ارادوں کو ظاہرکرتے ہوئے کہاکہ دریاوں کا تحفظ بذات خود ایک معاشی سرگرمی ہے جس سے بہت سارے لوگوں کوروزگارملتے ہیں اورمجموعی گھریلوپیداوارمیں بھی یہ اپنی شراکت داری اداکررہی ہے ۔انھوں نے کہاکہ گنگاتمام دریاؤں اورپانی کی نمائندگی کرتی ہے ۔ لہذا گنگااحیاسے سیکھنا دیگردریاوں او رآبی اداروں کے بندوبست میں بھی مدد کرے گا۔
سربراہ اجلاس آئی ڈبلیو آئی ایس جس کا انعقاد صاف ستھری گنگاکے قومی مشن اورگنگاریوربیسن منیجمنٹ اوراسٹڈیز کے زیراہتمام کیاجارہاہے ، وہ 15دسمبر تک جاری رہے گا۔یہ اجلاس ملک میں پانی سے متعلق کچھ بڑے مسائل پربحث کرنے اور اس کا حل نکالنے کے لئے متعدد اسٹیک ہولڈروں کو ایک ساتھ جمع کرے گا۔
وزارت دفاع
بھارتی بری فوج کی ٹیم کے ذریعے 6 ہزار 773 میٹر بلند ماؤنٹ لیو پرگل چوٹی کی کامیاب کوہ پیمائی
ماؤنٹ لیو پرگل کی چوٹی پر ٹیم قومی پرچم کے ساتھ
بھارتی بری فوج کی ایک ٹیم نے 20 اگست 2019 کو ازحد برعکس موسمی حالات میں صبح ساڑھے دس بجے 6 ہزار 773 میٹر بلند ماؤنٹ لیو پرگل چوٹی سرکرلی اور وہاں بھارت کا قومی پرچم لہرایا۔ اس مہم کو 31 اگست 2019 کو رام پور بوشر کے نزدیک جھرکی میں لیفٹینٹ جنرل پی ایم بالی، اے وی ایس ایم، وی ایس ایم، سی او ایس، مغربی کمان نے جھنڈی دکھا کر اذن سفر دیا تھا۔
لیوپرگل ہماچل کی تیسری سب سے بلند چوٹی ہے اور کوہ پیمائی کے لحاظ سے اسے سر کرنا ازحد چنوتی بھرا کام اور تکنیکی لحاظ سے دشوار گزار خیال کیا جاتا ہے۔ یہ چوٹی زنسکار پہاڑی سلسلے کے تحت واقع ہے۔ مذکورہ مہم کو 20 اگست کو ٹرائی پیک بریگیڈ کے کمانڈر نے ہماچل میں پوہ سے جھنڈی دکھا کر رخصت کیا تھا اور اس میں پورے ٹیم اراکین ٹرائی پیک بریگیڈ کی 18ویں بٹالین مہارجمنٹ کی ٹکڑیوں سے متعلق ہیں۔
۔۔۔۔۔۔۔۔۔۔۔
م ن ۔ ت ع۔
U-4018
(Visitor Counter : 78
ارضیاتی سائنس کی وزارت
بھارتی محکمہ موسمیات نے ’جنوب مغربی مانسون 2020 موسم کے آخر‘ کی رپورٹ جاری کی
ملک بھر میں 2020 میں مجموعی طور پر اپنے طویل مدتی اوسط  کی 109 فیصد موسمی  بارش ہوئی
مجموعی طور پر 36 موسمیاتی سب ڈویژنوں میں سے 2 سب ڈویژنوں میں بہت زیادہ بارش، 13 سب ڈویژنوں میں زیادہ بارش، 16 سب ڈویژنوں میں معمول کے مطابق موسمی بارش اور 5 سب ڈویژنوں میں موسم کے دوران کم بارش ہوئی
جنوب مغربی مانسون17 مئی 2020  کو جنوبی بحیرہ انڈومان اور نکوبار جزائر تک پہنچا
اپنے معمول کی تاریخ  سے 12 روز قبل 26 جون 2020 کو مانسون پورے ملک میں پہنچ گیا تھا
جنوب مغربی مانسون کا اثر 28 اکتوبر 2020 کو پورے ملک سے ختم ہوا
موسم کے دوران یکم جون سے 4 جون تک ایک شدید سمندری طوفان ’’نسرگ‘‘ آیا
نئی دہلی، 21 دسمبر 2020، بھارتی محکمہ موسمیات  کے موسم کی پیش گوئی کرنے والے قومی مرکز نے ’جنوب مغربی مانسون 2020 موسم کے آخر‘ کی رپورٹ جاری کی ہے۔
اس رپورٹ میں درج ذیل اہم خصوصیات کا ذکر کیا گیا ہے:
- ملک بھر میں 2020 میں مجموعی طور پر اپنے طویل مدتی اوسط  کی 109 فیصد موسمی  بارش ہوئی۔ اس سے قبل سال 1994 میں ایل پی اے کی 112 فیصد بار ش ہوئی تھی اور اس کے بعد 2019 میں ایل پی اے کی 110 فیصد بار ش ہوئی۔
- شمال مغربی بھارت ، وسطی بھارت، جنوبی جزیرہ نما اور شمال مشرقی بھارت میں اس موسم میں اپنے مطالعہ ایل پی اے کی بالترتیب 84 فیصد، 115 فیصد، 130 فیصد اور 106 فیصد موسمی بارش ہوئی۔
- مجموعی طور پر 36 موسمیاتی سب ڈویژنوں میں سے 2 سب ڈویژنوں  میں بہت زیادہ بارش، 13 سب ڈویژنوں  میں زیادہ بارش، 16 سب ڈویژنوں  میں معمول کے مطابق موسمی بارش اور 5 سب ڈویژنوں  میں موسم کے دوران کم بارش ہوئی۔
- ملک میں مجموعی طور پر جون م یں ایل پی اے کی 118 فیصد، جولائی میں ایل پی اے کی 90 ، اگست میں ایل پی اے کی 127 فیصد اور ستمبر میں ایل پی اے کی 104 فیصد ماہانہ بارش ہوئی۔
- جنوب مغربی مانسون17 مئی 2020  کو جنوبی بحیرہ انڈومان اور نکوبار جزائر تک پہنچا۔ لیکن اس کے آگے بڑھنے کی رفتار سست ہوگئی۔ کیرل پہنچنے کے لئے یہ اپنے معمول کی تاریخ یکم جون کو کیرل پہنچا۔ اپنے معمول کی تاریخ  سے 12 روز قبل 26 جون 2020 کو مانسون پورے ملک میں پہنچ گیا تھا۔
- جنوب مغربی بھارت کے مغربی حصوں سے مانسون کی واپسی اپنے معمول کی تاریخ 17 ستمبر 2020 کی بجائے تقریباً 11 دن کی تاخیر سے 28 ستمبر 2020 کو شروع ہوئی۔جنوب مغربی مانسون کا اثر 28 اکتوبر 2020 کو پورے ملک سے ختم ہوا۔
- موسم کے دوران یکم جون سے 4 جون تک ایک شدید سمندری طوفان ’’نسرگ‘‘ آیا۔ اس سال موسم کے دوران مانسون کا کم دباؤ نہیں دیکھا گیا۔
- اس سال کیرل میں مانسون کے آنے کی پیش گوئی صحیح ثابت ہوئی جو کہ 2005 میں کیرل میں مانسون آنے کی پیش گوئی شروع کئے جانے سے 15 لگاتار برسوں  میں صحیح ثابت ہوئی ہے۔ پیش گوئی کے مطابق کیرل میں مانسون آنے کی تاریخ 5 جون،4 دن قبل یا بعد کے  امکان سمیت بتائی گئی تھی اور اس سال کیرل میں مانسون آنے کی حقیقی تاریخ یکم جون تھی۔
- موسم کے دوران مجموعی طور پر پورے ملک میں بارش کی پیش گوئی ، 3 موٹے طور پر یکساں جغرافیائی خطوں  نے موسمی بارش کی پیش گوئی اور اگست کی بارش کی پیش گوئی اور ملک بھر کے لئے مانسون کے موسم کے بعد کے نصف حصے کی بارش کا اندازہ حقیقی بارش سے کم لگایا گیا تھا جبکہ جولائی کے دوران مجموعی طور پر ملک کے لئے بارش کی پیش گوئی اور جنوب مغربی بھارت کے لئے موسمی بارش کی پیش گوئی کا اندازہ حقیقی بارش سے کہیں زیادہ لگایا گیا تھا۔
مزید تفصیلات کے لئے برائے کرم یہاں کلک کریں
۔۔۔۔۔۔۔۔۔۔۔
م ن۔ا گ۔ن ا۔
U-8284
(Visitor Counter : 183